Diari Oficial de la Generalitat Valenciana


Sumari del DOGV 8240, del 22-02-2018 (2018/666)

Notificació de la sentència dictada en el judici verbal número 11/2017.
-----------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/666


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 11/2017. [2018/666]  
Part demandant: Empresa Mixta Valenciana de Aguas, SA.  
Part demandada: Verónica Fernanda Guerra Rodríguez.  
En el judici a què es fa referència s'ha dictat la sentència, que té l'encapçalament i la dispositiva que, literalment, són com segueix:  
  
«València, 19 de setembre de 2017  
Desamparados Almenar Belenguer, magistrada jutgessa del Jutjat de Primera Instància número 23 dels de València, he vist les actuacions de judici verbal seguides sota el número 11/2017, a instàncies de la mercantil Empresa Mixta Valenciana de Aguas, SA (Emivasa), representada per la procuradora Gloria Benlloch Soriano i assistida del lletrat José Morata Aldea, contra Verónica Fernanda Guerra Rodríguez, declarada en rebel·lia en l'exercici de sengles accions de resolució de contracte i reclamació d'una quantitat.  
Estime la demanda presentada per la mercantil Empresa Mixta Valenciana de Aguas, SA, representada per la procuradora Gloria Benlloch Soriano, contra Verónica Fernanda Guerra Rodríguez, declarada en rebel·lia,  
Declare resolt el contracte de subministrament d'aigua, subscrit per les parts el 30 de gener de 2006 i relatiu a l'immoble siti a València, c/ Samuel Ros número 35, porta 19a; i es faculta la demandant perquè duga a terme les actuacions necessàries per al cessament efectiu del subministrament d'aigua, autoritzant-la fins i tot, si cal, que accedisca al lloc on es trobe el comptador a fi de poder interceptar el pas de l'aigua.  
Condemne Verónica Fernanda Guerra Rodríguez al pagament a l'actora de la quantitat de 1.657,80 ?, més els interessos de l'article 576, Llei d'enjudiciament civil 2000, des de la data d'aquesta sentència, més les factures que pels serveis proporcionats per l'actora s'hagen produït des de la factura A2017FC1399122 de 12 de juliol de 2017 (lectura estimada fins al 30.06.2017) i que es produïsquen en endavant fins que es procedisca al tall efectiu del subministrament per mitjà de la retirada del comptador.  
S'imposen a la demandada les costes del procediment, amb les limitacions de l'article 32.5 de la Llei d'enjudiciament civil 2000.  
Contra aquesta sentència no es pot interposar cap recurs (art.455.1 XDZ0842 en la redacció donada per Llei 37/2011, de 10 d'octubre, de 2011, d'agilització processal).  
Així, aquesta és la meua sentència, que pronuncie, mane i firme.»  
  
Atés que es desconeix el domicili o residència actuals de la part demandada, Verónica Fernanda Guerra Rodríguez, per providència dictada i de conformitat amb el que disposen els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del Jutjat i en el Diari Oficial de la Generalitat Valenciana, per a dur a efecte la diligència de notificació de la sentència.  
  
València, 19 de setembre de 2017.- El lletrat de l'Administració de justícia: Alberto Martínez de Santos.